Mörnbach

Mörnbach , foje nomata Mörn, estas rivereto en suda Bavario (Germanio). Ĝi estas dekstra alfluanto de Inn.

Mörnbach fontas proksime de Schnaitsee en distrikto Traunstein kaj fluas pli-malpli nord-orienten, inter Tüssling kaj Altötting orienten. Norde de Neuötting ĝi atingas la riveron Inn, sed pro akvobaraĵo ties nivelo estas tro alta por enflui. Mörnbach do devas turniĝi orienten kaj post 1,5 kilometroj povas enflui.

La registra numero (Gewässerkennzahl) de Mörnbach estas 18394. Per longo de iom pli ol 40 km ĝi apartenas al la 100 plej longaj riveroj en Bavario.

 Disbranĉiĝoj 
Plurloke oni forkondukas akvon de Mörnbach por utiligi ĝin aliloke. En Tüssling maldekstren debranĉiĝas Teisinger Bach, kiu trafluas Teising kaj atingas la riveron Inn antaŭ Mörnbach. Poste dekstren forfluas akvo al Sickenbach, kiu en Altötting refluas al Mörnbach. En Altötting elfluas Mörnbach-kanalo., 2.3

 Legendo 
Laŭ legendo en 1489 knabo dronis en Mörnbach. Lia patrino metis lian korpon sur la altaron de la maria kapelo en Altötting kaj preĝis pri lia savo, kaj la knabo reviviĝis. Tiu miraklo fondis la reputacion de Altötting kiel pilgrimejo.

 Notoj 

Kategorio:Riveroj en Bavario
Kategorio:Distrikto Traunstein
Kategorio:Distrikto Altötting
Kategorio:Akvokolekta areo de Inn